open-index/open-wikipedia-markdown huggingface dataset:
Miller Bluffs

**Miller Bluffs** er ei linje med bratte, austvendte skrentar kring 28&nbsp;km lange som strekkjer seg vest-nordvest frå munningen av Newcomerbreen i Sentinel Range i Ellsworth Mountains. Nordenden av skrentane vart fotografert av Lincoln Ellsworth på den transantarktiske flyturen hans den 23. november 1935. Klippene vart kartlagte av US Geological Survey (USGS) i 1961 frå flyfoto tekne av U.S. Navy-skvadron VX-6 i 1959. Dei vart namngjevne av Advisory Committee on Antarctic Names (US-ACAN) etter George P. Miller, tidlegare styreleiar i House Science and Astronautics Committee, som interesserte seg i Antarktis og var med på å sikre at USA gjennomførte forsking på kontinentet i perioden 1958-72.

## Kjelder
Miller Crag

**Miller Crag** er ein fjellknaus som ligg 5 km vest-sørvest for Sutley Peak heilt vest i Jones Mountains. Han vart kartlagt av ei gruppe frå University of Minnesota som vitja Jones Mountains, 1960–61. Dei namngav klippa etter Thomas P. Miller, ein geolog i gruppa.

## Kjelder
Mills Cliff

**Mills Cliff** er ei isolert klippe nord i sentrale delen av Lofgren Peninsula på Thurston Island. Han vart namngjeven av Advisory Committee on Antarctic Names (US-ACAN) etter flymaskinist William H. Mills, som deltok i den austlege gruppa under U.S. Navy Operasjon Highjump, som tok flyfoto av Thurston Island og nærliggande kyststrok, 1946-47.

## Kjelder
Morris Cliff

**Morris Cliff** er ei bratt, austvendt klippe mellom Marble Hills og Independence Hills i Heritage Range i Ellsworth Mountains. Han vart namngjeven av Advisory Committee on Antarctic Names (US-ACAN) etter løytnant Harold M. Morris i U.S. Navy som var pilot på eit LC-47-fly, og som omkom i ein styrt på Rossisen, 2. februar 1966.

## Kjelder
Peeler Bluff

**Peeler Bluff** er ein markant fjellskrent langs midten av vestkysten av McNamara Island. Øya ligg langs nordkanten av Abbotisen, og Peeler Bluff er eit kjenneleg sjømerke frå sjøen. Området vart utforska av mannskapet på USS «Glacier» og «Staten Island» i februar 1961. Skrenten vart namngjeven av Advisory Committee on Antarctic Names (US-ACAN) etter kapteinløytnant James C. Peeler i U.S. Navy, som slo leir her 7.-9. februar i 1961 og fekk posisjonsdata for skrenten og andre punkt i nærleiken.

## Kjelder
Pemmican Bluff

**Pemmican Bluff** er ein kort, men markant skrent med ei bratt nordside og ein slakare snødekt sørside. Han ligg på vestsida av øvre Basecamp Valley like vest for Pillsbury Tower i Jones Mountains. Han vart kartlagt av the gruppa frå University of Minnesota som vitja Jones Mountains i 1960-61. Han fekk dette namnet av denne gruppa fordi skrenten består av komplekse vulkanske bergartar som gjer nordsida ein særs spraglete utsjånad, som minna om pemmikanen, ein type tørka kjøt som vart eten i Antarktis. 

## Kjelder
Pryor Cliff

**Pryor Cliff** er ei markant klippe som vender nordover mot Cosgroveisen, og som ligg 9&nbsp;km nordaust for Mount Nickens ved nordenden av Hudson Mountains. Ho vart kartlagt av US Geological Survey (USGS) frå landmålingar og flyfoto tekne av U.S. Navy i 1960-66 og vart namngjeven av Advisory Committee on Antarctic Names (US-ACAN) etter Douglas A. Pryor, ein kartspesialist som medverka til å lage kart for USGS over Antarktis.

## Kjelder
Rockfall Cliff

**Rockfall Cliff** er ei markant klippe som markerer nordvestsida av Mount Loweth i Jones Mountains. Ho vart kartlagt av gruppa frå University of Minnesota som vitja Jones Mountains i 1960–61 og fekk dette namnet av dei fordi det stadig raste ut stein då dei utforska området. 
 
## Kjelder
Rhodes Bluff

**Rhodes Bluff** er ein berr fjellskrent 3,5&nbsp;km nordvest for Mount Dolence, som dannar nordvestenden av Enterprise Hills i Heritage Range. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1961-66. Han vart namngjeven av Advisory Committee on Antarctic Names (US-ACAN) etter løytnant Joseph J. Rhodes i U.S. Navy, som var ansvarleg for vedlikehaldet på McMurdo-basen, vinteren 1966.
 
## Kjelder
Simpson Bluff

**Simpson Bluff** er ein brei, isdekt fjellskrent ved austenden av Thurston Island. Skrenten ligg mellom Levkobreen og Savagebreen der dei flyt ut i Seraph Bay. Han vart namngjeven av Advisory Committee on Antarctic Names (US-ACAN) etter fotografen R.M. Simpson i den austlege gruppa under U.S. Navy Operasjon Highjump, som tok flyfoto av Thurston Island og nærliggande kyststrok, 1946-47.

## Kjelder
Pemmikan

**Pemmikan** (engelsk *pemmican*, frå cree *pimîhkân*, av *pimî*, 'feitt') er ei blanding av tørka kjøt, tørka bær og feitt som har høgt energiinnhald og held seg lenge. Konserveringsmetoden vart utvikla av nordamerikanske urfolk og spreidd til europeiske innvandrarar, koloniherrar og utforskarar. Pemmikan har blitt brukt blant anna på tidlege polarekspedisjonar og i militære stridsrasjonar. Blant anna brukte Roald Amundsen og Robert Falcon Scott pemmikan då dei gjekk til Sørpolen i 1911 og 1912.

Pemmikan blei opphavleg framstilt av bisonkjøt. Kjøtet blei skore opp i strimlar, lufttørka grundig, knust og mole saman med bøffelfeitt til ein fast deig. Denne blei stappa i skinnsekkar og tørka att. I tillegg til at kjøtet held seg lenge, kan pemmikan også brukast som reisekost, ettersom det er lite plasskrevande i høve til næringsinnhaldet. I dag blir pemmikan også laga industrielt til turbruk som ei blanding av tørka oksekjøt, oksetalg og ulike stive- eller sukkerhaldige stoff. 

I dag er Pemmikan òg merkenamn på eit energitilskot til hundar.

## Kjelder

*Pemmikan (14. februar 2009), *Store norske leksikon*. Fri artikkel henta 10. februar 2014.
----
**Delar av denne artikkelen bygger på «[[:nb:Pemmikan|Pemmikan]]» frå ,  den 10. februar 2014.*
Smith Bluffs

**Smith Bluffs** er ei rekkje isdekte skrentar med mange klippeframspring, på nordsida av Dustin Island og sørenden av Seraph Bay. Han vart oppdaga på helikopterflyturar frå USS «Burton Island» og U.S. Navy Bellingshausen Sea Expedition, februar 1960 og kalla opp etter Philip M. Smith i National Science Foundation som var representant for US Antarctic Research Program (USARP) på denne ekspedisjonen.

## Kjelder
Smith Cliff

**Smith Cliff** er ei klippe midtvegs langs den isdekte nordkysten av Tinglof Peninsula på Thurston Island. Han vart namngjeven av Advisory Committee on Antarctic Names (US-ACAN) etter flysambandsmannen William F. Smith, som deltok i den austlege gruppa under U.S. Navy Operasjon Highjump, som tok flyfoto av denne klippa og kystområda kring Thurston Island, 1946-47.

## Kjelder
Standifer Bluff

**Standifer Bluff** er ein markant fjellskrent, som er ein del av Smith Bluffs og som dannar nordvestkysten av Dustin Island, som ligg 19&nbsp;km vest-sørvest for nordenden av øya. Skrenten vart fotografert frå helikopter av USS «Burton Island» under U.S. Navy Bellingshausen Sea Expedition, februar 1960. Han vart namngjeven av Advisory Committee on Antarctic Names (US-ACAN) etter J.N. Standifer i US Geological Survey (USGS) som var fotogra i Antarktis i sommaren 1967-68.

## Kjelder
Streitenberger Cliff

**Streitenberger Cliff** er ei bratt fjell- og isklippe i Antarktis som ligg 2,5&nbsp;km vest for Reed Ridge, langs nordvestsida av Ford Massif i Thiel Mountains. Namnet vart foreslått av Peter Berrnel og Arthur Ford, som i lag leia gruppa til Thiel Mountains som kartla området i 1960-61. Klippa er kalla opp etter stabssersjant Fred W. Streitenberger i United States Marine Corps (USMC), som var navigatør i skvadron VX-6 som flydde gruppa frå US Geological Survey (USGS) til Thiel Mountains, og fleire andre fjellområde sommaren 1960-61.

## Kjelder
Zuhn Bluff

**Zuhn Bluff** er ei bratt nordvendt skrent som ligg kring 8&nbsp;km aust-søraust for Mount Bramhall i Walker Mountains på Thurston Island. Han vart skissert ned frå flyfoto tekne under U.S. Navy Operasjon Highjump i desember 1946. Han vart namngjeven av Advisory Committee on Antarctic Names (US-ACAN) etter Arthur A. Zuhn, ein fysikar på Byrd-ekspedisjonen i 1933-35.

## Kjelder
Crisscross Crags

**Crisscross Crags** er eit uregelmessig forma system av fjellknausar i Antarktis med armar som strekkjer seg i fire retningar, med ei høgd opp mot 650 meter. Dei ligg aust for Rum Cove på James Ross Island. Knausane vart namngjevne skildrande («på kryss og tvers») av UK Antarctic Place-Names Committee i 1987.

## Kjelder

**Denne artikkelen bygger på «[[:en:Crisscross Crags|Crisscross Crags]]» frå ,  den 10. februar 2014.* 
*** oppgav desse kjeldene:*
*
Donnachie Cliff

**Donnachie Cliff** er ei klippe på Ulu Peninsula på James Ross Island, med ei høgd opp mot kring 500 m nordaust for Back Mesa. Etter geologisk arbeid av British Antarctic Survey i 1985–86, vart det namngjeve av UK Antarctic Place-Names Committee etter Thomas Donnachie, ein radiotelegrafist under operasjon Tabarin ved Hope Bay i 1944–45.

## Kjelder
Flett Buttress

**Flett Buttress** er ei klippe med ei høgd opp mot 905 m nordvest for Mount Haddington på James Ross Island. Dette er dei høgastliggande eksponerte vulkanske bergartane på øya. Han vart namngjeven av UK Antarctic Place-Names Committee i 1987 etter William R. Flett, ein geolog under operasjon Tabarin på Deceptionøya (baseleiar) 1943–44 og Hope Bay i 1944–45.

## Kjelder
Förster Cliffs

**Förster Cliffs** er ei gruppe klipper som ligg aust-nordaust for Stark Point, og som går aust-vest for 3,5&nbsp;km med ei høgd opp mot 550 m nord på James Ross Island. Dei vart namngjevne av UK Antarctic Place-Names Committee i 1987 etter Reinhard Förster (1935–87), ein vesttysk geolog frå Universitetet i München, som var medlem av ei feltgruppe frå British Antarctic Survey i området, 1985–86.

## Kjelder
Sentinel Buttress

**Sentinel Buttress** er ein markant fjellknaus med vulkansk breksje, med ei høgd opp mot 535 m aust for Palisade Nunatak inst i Rohss Bay på James Ross Island. Han fekk dette namnet av UK Antarctic Place-Names Committee (UK-APC) i 1987 frå den dominerande posisjonen i området. *Sentinel* tyder «kjennemerke».

## Kjelder
Tumbledown Cliffs

**Tumbledown Cliffs** er nokre markante klipper på vestkysten av James Ross Island, kring 6&nbsp;km nord for Cape Obelisk. Dei vart truleg oppdaga av dr. Otto Nordenskjöld i 1903. Dei vart kartlagte av Falkland Islands Dependencies Survey (FIDS) i 1945 og namngjeven av UK Antarctic Place-Names Committee (UK-APC) etter steinura ved foten av desse klippene. 

## Kjelder
Haslum Crag

**Haslum Crag** er ein markant fjellknaus nær nordkysten av Snow Hill Island på James Ross Island i Antarktis. Han ligg 3,5&nbsp;km nordaust for Station Nunatak. Knausen vart oppdaga av medlemmar av Den svenske antarktisekspedisjonen i 1901–04, under Otto Nordenskjöld, som gav det skildrande namnet «Basaltspitze.» UK Antarctic Place-Names Committee var redde for at namnet kunne mistydast som skildrande informasjon og endra namne til Haslum Crag, til ære for H.J. Haslum, førstestyrmann på «Antarktis», skipet til den svenske ekspedisjonen. Knausen vart kartlagt av Falkland Islands Dependencies Survey i 1952.

## Kjelder
Leal Bluff

**Leal Bluff** er ein avrunda skrent med ei høgd opp mot 485 moh, 3,5&nbsp;km innover frå Cape Lamb sørvest på Vega Island. Han vart namngjeven av Den argentinske antarktisekspedisjonen etter major Jorge Leal, som var nestleiar ved den argentinske stasjon «Esperanza» i 1947.
 
## Kjelder
Mahogany Bluff

**Mahogany Bluff** er ein fjellskrent 9&nbsp;km sørvest for Cape Gordon, på austsida av Pastorizo Bay på Vega Island. Han fekk dette namnet av UK Antarctic Place-Names Committee (UK-APC) på grunn av stripene med djup raudbrun farge på klippa. 

## Kjelder
Sanctuary Cliffs

**Sanctuary Cliffs** er nokre klipper ved nordkanten av isen som dekkjer den sentrale delen av Snow Hill Island i James Ross-øyane. Dei vart oppdaga og kartlagt av Den svenske antarktisekspedisjonen i 1901–04, under Otto Nordenskjöld. Dei gav dei namnet «Mittelnunatak», truleg etter palsseringa midt på nordkysten av øya. Etter landmålingar av Falkland Islands Dependencies Survey (FIDS) i 1952 vart det rapportert at «cliffs» var meir høvande enn «nunatak». Sidan ordet «Middle» er nytta i fleire andre stadnamn i Antarktis, tilrådde UK Antarctic Place-Names Committee (UK-APC) eit heilt nytt namn for staden. Sanctuary Cliffs er skildrande fordi klippene gjev ly frå den rådande sørvestlege vinden. 

## Kjelder
Sandwich Bluff

**Sandwich Bluff** er eit fjell i Antarktis med flat topp og ei høgd på 610 moh. På vestsida har det ein bratt, mørk skrent, og det ligg like vest for midten av Vega Island i James Ross-øyane. Fjellet vart oppdaga av Den svenske antarktisekspedisjonen under Otto Nordenskjöld i 1901-04. Det vart kartlagt i 1945 av FlDS og fekk namnet sitt på grunn av eit horisontalt band med snø, slik at skrenten ser ut som ein sandwich sett frå nord. 

## Kjelder
Vertigo Cliffs

**Vertigo Cliffs** er ein nesten vertikal fjellvegg på nordkysten av Vega Island. Klippene stig kring 200 m og strekkjer seg 13&nbsp;km vestover frå Cape Well-met, berre broten av ein dalbotn nær vestenden. Dei vart namngjevnne av UK Antarctic Place-Names Committee (UK-APC) i 1987.

## Kjelder
Postkontor

**Postkontor** er ein stad der ein typisk kan henta og levera post, kjøpa frimerke og anna postmateriell, leia postboks, endra adresse og få utført ulike banktenester. 

I Noreg driv Posten Norge postkont. 1. juli 2011 hadde verksemda 179 postkontor og omtrent 1&nbsp;250 Post i butikk-stader etter ei omlegging som byrja i 2001.

## Kjelder

----
**Denne artikkelen bygger på «[[:nb:Postkontor|Postkontor]]» frå ,  den 10. februar 2014.*  

## Bakgrunnsstoff
Bentley Crag

**Bentley Crag** er ein fjellknaus med ei høgd opp mot kring 1&nbsp;000 m nord for Seue Peaks på Arrowsmith Peninsula i Graham Land. Han vart kartlagt av Falkland Islands Dependencies Survey frå landmålingar og frå flyfoto, 1956–59 og vart namngjeven av UK Antarctic Place-Names Committee etter Wilson A. Bentley, ein amerikansk meteorolog og spesialist på mikrofotografi av snø- og iskrystallar. I lag med W.J. Humphreys skreiv han *Snow Crystals*.

## Kjelder

**Denne artikkelen bygger på «[[:en:Bentley Crag|Bentley Crag]]» frå ,  den 10. februar 2014.* 
*** oppgav desse kjeldene:*
*
Birdsend Bluff

**Birdsend Bluff** er ein fjellskrent ved sørsida av munningen av Wheatstonebreen, på vestkysten av Graham Land. Han vart først grovt kartlagt av Belgica-ekspedisjonen under Gerlache, 1897–99. Namnet kjem frå då to medlemmar frå Falkland Islands Dependencies Survey slo leir like nedanfor denne skrenten i mai 1956 og ein stein fall ned frå skrenten og tok livet av ein fugl utanfor teltet deira.

## Kjelder

**Denne artikkelen bygger på «[[:en:Birdsend Bluff|Birdsend Bluff]]» frå ,  den 10. februar 2014.* 
*** oppgav desse kjeldene: *
*
Olena Zubrilova

**Olena Mykolajivna Zubrilova** () er ein tidlegare skiskyttar frå Sjostka i Sumy oblast i Ukraina. Ho representerte Ukraina fram til sommaren 2002, då ho vart kviterussisk statsborgar. Zubrilova vann tre VM-gull i 1999 og eitt i 2002, i alt vann ho 17 VM-medaljar mellom 1996 og 2005, men ingen OL-medaljar. Ho vann 21 renn i verdscupen i skiskyting og vart nummer to i verdscupen både i 1999 og 2000, samt  nummer tre i 2001.

### Medaljar og besteplasseringar i internasjonale meisterskap
*VM i skiskyting 1996 i Ruhpolding: Sølv i lagtevlinga og bronse i stafett (Ukraina)
*VM i skiskyting 1997 i Osrblie: Sølv på sprint, jaktstart og 15 km, samt bronse i lagtevling (Ukraina)
*VM i skiskyting 1999 i Kontiolax: Gull på jaktstarten og bronse på sprinten
*VM i skiskyting 1999 i Oslo: Gullmedalje på 15 km og 12,5 km fellesstart
*VM i skiskyting 2000 i Oslo: Bronsemedalje i stafett (Ukraina)
*VM i skiskyting 2001 i Pokljuka: Bronse på 15 km og i stafett (Ukraina)
*VM i skiskyting 2002 i Oslo: Gullmedalje på fellesstart
*VM i skiskyting 2003 i Khanty-Mansijsk: Sølvmedalje på 15 km
*VM i skiskyting 2004 i Osrblie: Nr 8 på sprinten
*VM i skiskyting 2005 i Hochfilzen: Bronse på sprint og i stafett (Kviterussland)
*Vinter-OL 2006 i Torino: Nr 5 på sprinten

## Merknadar

## Kjelder
* *Sportsboken*, aktuelle årgangar
*
Bowditch Crests

**Bowditch Crests** er ei rekkje stupbratt klipper nedanfor fire toppar på Bermel Peninsula aust i Graham Land. Klippene vart fotograferte frå lufta av Lincoln Ellsworth i november 1935 og vart kartlagde frå desse bileta av W.L.G. Joerg. Dei vart kartlagde av Falkland Islands Dependencies Survey i 1958 og vart namngjeven av UK Antarctic Place-Names Committee etter Nathaniel Bowditch, ein amerikansk astronom og matematikar, som skreiv *[[The New American Practical Navigator]]* (1801).

## Kjelder

**Denne artikkelen bygger på «[[:en:Bowditch Crests|Bowditch Crests]]» frå ,  den 10. februar 2014.* 
*** oppgav desse kjeldene: *
*
Astro Cliffs

**Astro Cliffs** er nokre klipper på 60 moh., som ligg ved søraustenden av Churchill Peninsula, 10&nbsp;km nordaust for Cape Alexander på austkysten av Graham Land. Dei vart kartlagte av Falkland Islands Dependencies Survey i 1955, og markerer det sørlegaste punktet under landmålinga. Namnet frå UK Antarctic Place-Names Committee kom av at ein oppretta astronomisk kontroll nær toppen.

## Kjelder

**Denne artikkelen bygger på «[[:en:Astro Cliffs|Astro Cliffs]]» frå ,  den 10. februar 2014.* 
*** oppgav desse kjeldene: *
*
Curran Bluff

**Curran Bluff** er ein skrent, 3,5&nbsp;km lang, som er ein del av sørkysten av Joerg Peninsula ved Bowman Coast, sør for Reichle Mesa. Skrenten har ei høgd på 910&nbsp;moh ved vestenden og er den mest markante staden på nordsida av Solbergfjorden. Han vart fotografert frå lufta av Lincoln Ellsworth, 21. november 1935 og vart kartlagt frå bilete av W.L.G. Joerg. Han vart namngjeven av Advisory Committee on Antarctic Names etter Martin P. Curran, eit medlem av gruppa som undersøkte Pine Island Bay på USCGC «Burton Island» i 1974–75, og prosjektleiar for RV «Hero» – Palmer-stasjonen forskingssystem, 1976.

## Kjelder
Drenta Bluff

**Drenta Bluff** (bulgarsk ‘Vrah Drenta’) er ein isdekte skrent med ei høgd på 1076 m heilt sør på Louis-Philippe Plateau på Trinityhalvøya i Graham Land i Antarktis. Han ligg på nordsida av Benz Pass, som ragar over Verdikal Gap i vest og Cugnot forlandsbre i aust-nordaust.

Skrenten er kalla opp etter busetnaden Drenta nord i Bulgaria.

Drenta Bluff ligg 1,64&nbsp;km nordvest for Gigen Peak, 13,5&nbsp;km søraust for Mount Ignatiev og 6,62&nbsp;km sørvest for Smin Peak. 

## Kjelder
* SCAR Composite Antarctic Gazetteer.
Blow-me-down Bluff

**Blow-me-down Bluff** er ein markant fjellskrent, 1820 moh., som ligg ved nordsida av Northeastbreen på vestsida av Graham Land. Han vart grovt kartlagt i 1936 av British Graham Land Expedition og av U.S. Antarctic Service i 1940. Han vart kartlagt på ny i 1946 og 1948 av Falkland Islands Dependencies Survey (FIDS), som gav han dette namnet fordi skrenten ligg i den mest vindfulle delen av Northeastbreen og mange medlemmar frå FIDS har falle overende i området på grunn av den kraftige vinden.

## Kjelder

**Denne artikkelen bygger på «[[:en:Blow-me-down Bluff|Blow-me-down Bluff]]» frå ,  den 10. februar 2014.* 
*** oppgav desse kjeldene: *
*
Fletcher Bluff

**Fletcher Bluff** er ei snødekt klippe, kring 800 moh, 5,5&nbsp;km vest-nordvest for toppen av Mount Liotard heilt aust i Fuchs forlandsbre ved Adelaide Island. Han vart namngjeven i 1983 av UK Antarctic Place-Names Committee etter David D.W. Fletcher, ein assistent i British Antarctic Survey ved Halley-stasjonen i 1972–73 og stasjonssjef ved Signy-stasjonen i 1973–76 og Rothera-stasjonen i 1976–81.

## Kjelder
Hampton Bluffs

**Hampton Bluffs** er ei gruppe på tre fjellskrentar på austsida av Larsenfjorden i Graham Land i Antarktis. Dei vart kartlagte frå landmålingar av Falkland Islands Dependencies Survey (FIDS) (1960–61) og vart namngjevne av UK Antarctic Place-Names Committee etter Ian F.G. Hampton, ein lege for FIDS ved Hope Bay i 1959 og 1960.

## Kjelder
Golesh Bluff

**Golesh Bluff** (bulgarsk ‘Vrah Golesj’) er ein isdekt skrent med ei høgd opp mot 1400 m på nordsida av Detroit Plateau på Trinityhalvøya i Graham Land i Antarktis. Vestsida er stupbratt og ligg oppom ein sidebre som flyt nordvestover og ut i Pettusbreen.

Haner kalla opp etter busetnaden Golesj nordaust i Bulgaria.

Golesh Bluff ligg 13,27&nbsp;km aust-søraust for Poynter Hill, 6,37&nbsp;km sør-søraust for Aureole Hills, 11,7&nbsp;km sørvest for Skoparnik Bluff og 12,59&nbsp;km vest for Gurgulyat Peak i Kondofrey Heights. 

## Kjelder
* SCAR Composite Antarctic Gazetteer.
Karlsen Cliffs

**Karlsen Cliffs** er ei gruppe klipper som dannar nordvestkysten av Spath Peninsula, nordaust på Snow Hill Island. Han vart namngjeven av UK Antarctic Place-Names Committee (UK-APC) i 1995 etter Anders Karlsen, førstemaskinist under Den svenske antarktisekspedisjonen i 1901–04, leia av Otto Nordenskjöld.
 
## Kjelder
Kosiba Wall

**Kosiba Wall** er ein klippevegg med ei høgd opp mot 1180 m nordaust på Blaiklock Island, utanfor vestkysten av Graham Land. Han vart namngjeven av UK Antarctic Place-Names Committee (UK-APC) etter dei geologiske undersøkingane til British Antarctic Survey (BAS) i området, 1980-81, kalla opp etter Alexander Kosiba (1901–81), ein polsk klimatolog og glasiolog som var professor i meteorologi og klimatologi ved Universitetet i Wroclaw, 1945–71 og som leia den første polske ekspedisjonen til Grønland i 1937, og polske ekspedisjonar til Svalbard i 1957-60.

## Kjelder
Kukuryak Bluff

**Kukuryak Bluff** (bulgarsk ‘Vrah Kukuryak’) er ein delvis isfri skrent med ei høgd opp mot over 700 m ved enden av ein rygg som heller ned austover frå Louis-Philippe Plateau på Trinityhalvøya i Graham Land i Antarktis. Han ligg oppom Cugnot forlandsbre i søraust.

Skrenten er kalla opp etter busetnaden Kukuryak sør i Bulgaria.

Kukuryak Bluff ligg 35&nbsp;km sør for Windy Gap, 13,54&nbsp;km vest-nordvest for Kribul Hill, 8,41&nbsp;km nord-nordvest for Levassor Nunatak og 6,83&nbsp;km aust-nordaust for Hochstetter Peak. Han ligg oppom Cugnot forlandsbre i søraust og  sørvest. 

## Kjelder
* SCAR Composite Antarctic Gazetteer.
Madder Cliffs

**Madder Cliffs** er ein raudaktig fjellvegg som stig bratt opp frå sjøen til kring 305 m og dannar nordsida av innløpet til Suspiros Bay, ved vestenden av Joinville Island. Han vart kartlagt av Falkland Islands Dependencies Survey (FIDS) i 1953-54. Namnet, som vart gjeve i 1956 av UK Antarctic Place-Names Committee (UK-APC), skildrar raudfargen. Madder ein type raudfarge frå grønsaker. 

## Kjelder
Mahalak Bluffs

**Mahalak Bluffs** er ei oppstykka rekkje skrentar, 3,5&nbsp;km lang, på nordsida av Solbergfjorden på Bowman Coast. Skrentane har ei høgd på kring 500 m, aust for Robillardbreen, og dannar sørvestkysten av Joerg Peninsula. Skrenten vart fotografert frå lufta av Lincoln Ellsworth, 21. november 1935 og vart kartlagt frå bilete av W.L.G. Joerg. Han vart namngjeven av Advisory Committee on Antarctic Names (US-ACAN) i 1977 etter  løytnant Lawrence W. Mahalak jr. i U.S. Navy som var militærlege ved Palmer-stasjonen under Operasjon Deep Freeze i 1971.

## Kjelder
Miyoda Cliff

**Miyoda Cliff** er ei klippe med ei høgd opp mot kring 400 m nordaust på Rock Pile Peaks på Bermel Peninsula, som markerer den sørlege inngangen til Solbergfjorden ved Bowman Coast. Klippa vart fotografert frå lufta av U.S. Antarctic Service (USAS), 1940, av U.S. Navy i 1966 og vart kartlagt av Falkland Islands Dependencies Survey (FIDS), 1946-48. Han vart namngjeven av Advisory Committee on Antarctic Names (US-ACAN) i 1977 etter Larry W. Miyoda, som var stasjonssjef ved Palmer-stasjonen i 1976 og ingeniør ved Siple-stasjonen i 1974.

## Kjelder
Nicholl Head

**Nicholl Head** er ein bratt, vestvendt ende på ein rygg mellom  Dogs Legfjorden og Square Bay, på vestkysten av Graham Land. Han vart først kartlagt i 1936 av British Graham Land Expedition (BGLE) under Rymill. Han vart kartlagt på ny i 1948 av Falkland Islands Dependencies Survey (FIDS) og kalla opp etter Timothy M. Nicholl som var basesjef for FIDS ved Argentine Islands i 1948 og 1949.

## Kjelder
Orford Cliff

**Orford Cliff** er ei kystklippe på Pernik Peninsula ved Loubet Coast i Graham Land, oppom austsida av Lallemandfjorden like aust for Andresen Island. Ho vart kartlagt av Falkland Islands Dependencies Survey (FIDS) i 1956 og er kalla opp etter Michael J.H. Orford i FIDS som var assisterande landmålar ved Detaille Island i 1956, eit medlem av gruppa som fann ei rute frå Detaille Island til Avery Plateau, via Orford Cliff og Murphybreen.

## Kjelder
* SCAR Composite Gazetteer of Antarctica.
Kviteseid gamle kyrkje

**Kviteseid gamle kyrkje** er ei langkyrkje av stein i Kviteseid kommune i Telemark. Kyrkja står i nærleiken av Kviteseid bygdetun.

Kyrkja var i mange år datert til midten av 1100-talet, men nyare forsking peikar mot ca. 1260. Kan hende har forskjellige delar forskjellige aldrar. Kyrkja er uansett ei av dei eldste kyrkjene i Telemark. Våpenhuset framfor portalen er frå 1700-talet, og takryttaren er frå 1800-talet.

Kyrkja har innviingskors frå 1200-talet i koret, og det er avdekka kalkmåleri og inskripsjonar frå 1500- og 1600-talet. Himlinga vart endra i 1713–14 og er dekorert med blomerankar måla av Thomas Blix. Blix har òg dekorert galleribrystninga i skipet.

Kyrkja står usentralt i bygda og vart som soknekyrkje avløyst av Kviteseid nye kyrkje i 1916. Ho vart forsiktig restaurert i 1929 og 1969.

Orgelet vart i si tid bygd for Flatdal kyrkje, og vart restaurert av Henrik Brinck Hansen og montert i Kviteseid gamle kyrkje i 2002.

## Kjelder
* 
* 
* 
* Kyrkjesøk – Kviteseid gamle kyrkje

## Bakgrunnsstoff
* Kunsthistorie.com
* Lokalhistoriewiki
* Kviteseid kommune  om kyrkjene i kommunen
* 
* Vest-Telemark museum 
* 
## Fotnotar
Kviteseid kyrkje

**Kviteseid kyrkje** eller **Kviteseid nye kyrkje** er ei langkyrkje i Kviteseid kommune i Telemark.

Kyrkja vart oppført i teglstein forblenda med lokal, raud granitt frå Sundet. I 1937–38 dekorerte Rolf Klemetsrud apsisveggen rundt vindauget med motiv frå Jesu død og oppstode.

Kyrkjegarden vart teken i bruk i 1927. På han står eit kombinert bårehus og servicebygg frå 1968.

## Kjelder

* Kviteseid kommune  om kyrkjene i kommunen
* 
* Kyrkjesøk – Kviteseid kyrkje

## Bakgrunnsstoff
*
Pelias Bluff

**Pelias Bluff** er ein markant fjellskrent med ei høgd opp mot meir enn 150 m inst i fjorden som ligg like vest for Standringfjorden, på nordkysten av Jason Peninsula i Graham Land. Han vart kartlagt av Falkland Islands Dependencies Survey (FIDS) i 1953. Han vart namngjeven i 1956 av UK Antarctic Place-Names Committee (UK-APC) i samband med Jason Peninsula. Pelias, som var onkelen til Jason, tok frå han kongedømet, men vart seinare drepen.

## Kjelder
Calypso Cliffs

**Calypso Cliffs** er to markante klipper med ei høgd opp mot 850&nbsp;moh. på sørsida av Mobiloilfjorden like vest for munningen av Cronusbreen, på austkysten av Den antarktiske halvøya. Dei vart fotograferte frå lufta av U.S. Antarctic Service, 28. september 1940 og av Ronne antarktiske forskingsekspedisjon, 22. desember 1947. Dei vart kartlagde av Falkland Islands Dependencies Survey i desember 1958 og vart namngjevne av UK Antarctic Place-Names Committee etter Calypso i gresk mytologi.

## Kjelder

**Denne artikkelen bygger på «[[:en:Calypso Cliffs|Calypso Cliffs]]» frå ,  den 10. februar 2014.* 
*** oppgav desse kjeldene:*
*
Pip Cliffs

**Pip Cliffs** er nokre markante klipper vest for Mount Fedallah i Antarktis, med ei høgd opp mot kring 1250 meter. Dei ligg på nordsida av Flaskbreen på Oscar II Coast i Graham Land. I samband med at stader i området vart kalla opp etter personar frå Melville-romanen *[[Moby Dick]]*, vart dei namngjevne av UK Antarctic Place-Names Committee (UK-APC) i 1987 etter Pip, kahyttsgut på «Pequod».

## Kjelder
Porphyry Bluff

**Porphyry Bluff** er ein markant fjellskrent som strekkjer seg frå kysten og 3 km inn i landet, mellom Larsenfjorden og Longing Gap i Graham Land. Han vart kartlagt frå landmålingar av Falkland Islands Dependencies Survey (FIDS) (1960–61) og namngjeven av UK Antarctic Place-Names Committee (UK-APC) etter porfyrbergarten som finst her. 

## Kjelder
Porro Bluff

**Porro Bluff** er ein skrent som ligg sør for Birdsend Bluff og oppom Errera Channel på Danco Coast, vest i Graham Land i Antarktis. Han er med på eit argentinsk kart frå 1950 og vart namngjeven av UK Antarctic Place-Names Committee (UK-APC) i 1960 etter Ignazio Porro (1795–1875), ein italiensk ingeniør som i 1851 fann opp ein prismekombinasjon som var viktig i utviklinga av stereoplotteinstrument. 

## Kjelder
Roman Four Promontory

**Rocky Promontory**, **Punta Cuatro Romano**, **Roman Figure Four Mountain** eller **Roman Four Rock** er ei klippe eller nes med ei høgd opp mot 830 moh, på nordsida av innløpet til Nenyfjorden på vestkysten av Graham Land. Roman Four Promontory vart først kartlagt av British Graham Land Expedition (BGLE) (1934–1937) under John Riddoch Rymill. Namnet vart gjeve av medlemmar av East Base frå U.S. Antarctic Service (USAS) (1939–1941), som hadde base i nærleiken på Stonington Island og kjem frå dei snøfyllte kløftene langs sida av neset som gjer at det ser ut som romartalet 4.
Neb Bluff

**Neb Bluff** er ein markant fjellskrent 11&nbsp;km sør for Orford Cliff på vestkysten av Pernik Peninsula ved Loubet Coast i Graham Land, oppom austsida av Lallemandfjorden. Han vart kartlagt av Falkland Islands Dependencies Survey (FIDS) i 1956 og fekk dette namnet på grunn av den snutelikande utsjånaden. 

## Kjelder
* SCAR Composite Gazetteer of Antarctica.
Rowe Bluff

**Rowe Bluff** er ein skrent med ei høgd opp mot 1200 m på nordsida av Trailfjorden ved Bowman Coast, 9&nbsp;km nordaust for Williamson Bluff. Skrenten vart fotografert frå lufta av Lincoln Ellsworth, 21. november 1935 og vart kartlagt frå bilete av W.L.G. Joerg. Han vart fotografert av U.S. Antarctic Service (USAS), 1940 og vart kartlagt av Falkland Islands Dependencies Survey (FIDS), 1946-48. Han vart namngjeven av Advisory Committee on Antarctic Names (US-ACAN) i 1977 etter kapteinløytnant Gary L. Rowe, i USCG som var maskinst på USCGC «Burton Island» under U.S. Navy Operasjon Deep Freeze i 1975.
 
## Kjelder
Skoparnik Bluff

**Skoparnik Bluff** (bulgarsk ‘Vrah Skoparnik’) er ein delvis isfri skrent med ei høgd opp mot over 700 m nordaust i forberga til Detroit Plateau på Trinityhalvøya i Graham Land i Antarktis. Han ligg oppom Victorybreen mot søraust.

Fjellet er kalla opp etter Skoparnik i Vitosja vest i Bulgaria.

Skoparnik Bluff ligg 3,56&nbsp;km sør for Mount Schuyler, 4,88&nbsp;km sørvest for Antonov Peak og 6,83&nbsp;km vest for Bozveli Peak i Trakiya Heights og 6,89&nbsp;km nordvest for Bezbog Peak og 7,08&nbsp;km nord-nordvest for Gurgulyat Peak i Kondofrey Heights og 11,52&nbsp;km aust-nordaust for Bendida Peak. 

## Kjelder
* SCAR Composite Antarctic Gazetteer.
Vrådal kyrkje

**Vrådal kyrkje** er ei langkyrkje i Kviteseid kommune i Telemark.

Dette er den tredje kyrkja i Vrådal, men dei to førre stod om lag 4 kilometer lengre aust, der den gamle kyrkjegarden framleis kan vitjast. Ei stavkyrkje vart der avløyst av ei åttekanta tømmerkyrkje i 1685 (innvigd 1686). Dette går for å vere den første åttekantkyrkja i landet, men ho vart riven i 1888, etter at den nye kyrkja vart teken i bruk.

Altartavle, preikestol og døypefont er overført frå gamlekyrkja.

Vrådal kyrkje er sett i stand gjennom arbeid i løpet av 1990-talet og 2000-talet. Det er kyrkjegard ved kyrkja.

## Kjelder
* 
*  Kyrkjesøk – Vrådal kyrkje

## Fotnotar

## Bakgrunnsstoff
* Kviteseid kommune  om kyrkjene i kommunen
* 
* Lokalhistoriewiki
Fjågesund kyrkje

**Fjågesund kyrkje** er ei langkyrkje frå 1916 i Kviteseid kommune i Telemark.

Før 1997 var kyrkja kapell i Kviteseid sokn, før det vart skilt ut eit sokn som òg omfattar Kilen kapell. Kyrkja vart beisa i 1993. Servicebygget attmed kyrkja er frå 1994.

Kyrkjegarden ligg om lag 500 meter søraust for kyrkja og vart innvigd i 1901.

## Kjelder
* 
* Kviteseid kommune  om kyrkjene i kommunen
* Kyrkjesøk
* 

## Bakgrunnsstoff
* Fjågesund kyrkje - fjaagesund.no 
*
Thuronyi Bluff

**Thuronyi Bluff** er ein markant skrent på austkysten av Den antarktiske halvøya, mot Larsenisen og Weddellhavet og like sør for Den antarktiske polarsirkelen. Han ligg oppom Millfjorden i Britisk Antarktis ved foten av Cole Peninsula, mellom Balchbreen og Gouldbreen i Graham Land. Skrenten vart oppdaga på flyfoto teken den 22. desember 1947, under Ronne antarktiske forskingsekspedisjon.  

Denne skrenten er kalla opp etter Géza T. Thuronyi som var ekspert på Antarktis ved Library of Congres, gjeve av Advisory Committee on Antarctic Names. 

## Kjelder

**Denne artikkelen bygger på «[[:en:Thuronyi Bluff|Thuronyi Bluff]]» frå ,  den 10. februar 2014.* 
*** oppgav desse kjeldene:*
Sophie Cliff

**Sophie Cliff** er ein kjenneleg granittvegg ved austsida av innløpet til Piccard Cove i Wilhelmina Bay, på vestkysten av Graham Land. Han vart først kartlagt og namngjeven av Belgica-ekspedisjonen under Gerlache i 1898.

## Kjelder
Tragic Corner

**Tragic Corner** er ein skrent med ei høgd opp mot kring 750 m og på Boulding Ridge mellom Toddbreen og McClarybreen ved Fallières Coast. Han fekk dette namnet av UK Antarctic Place-Names Committee (UK-APC) fordi T.J. Allan og J.F. Noel omkom i nærleiken som følgje av ei ulukke på ein sledetur frå Stonington Island i mai 1966.

## Kjelder
Williamson Bluff

**Williamson Bluff** er ein skrent med flat topp meir enn 1&nbsp;000&nbsp;meter over havet nær enden av Trailfjorden på austkysten av Graham Land. Den øvre delen av skrenten er snødekt, men sidene er bratte. Skrenten strekkjer seg frå austsida av Bills Gulch, 7&nbsp;km nordaust for Mount Shelby. Han vart fotografert frå lufta av personell frå U.S. Antarctic Service (USAS) på ein flytur under 28. september 1940. Han vart namngjeven av UK Antarctic Place-Names Committee (UK-APC) etter William Williamson (1804–75), ein britisk matematikar og advokat som gjorde ein av dei første målingane av overflate straumen til ein isbre i Sveits i 1844.

## Kjelder
Kilen kapell

**Kilen kapell** er ei langkyrkje frå 1958 i Kviteseid kommune i Telemark.

I byrjinga var kapellet i Kviteseid sokn, men frå 1997 deler det sokn med Fjågesund kyrkje.

Det er kyrkjegard ved kapellet.

## Kjelder
* 
* Kviteseid kommune  om kyrkjene i kommunen
* Kyrkjesøk

## Bakgrunnsstoff
* 
*
Window Buttress

**Window Buttress** er ei klippe med ei høgd opp mot kring 800&nbsp;m nær søraustenden av Fuchs forlandsbre ved Adelaide Island, 6&nbsp;km vest-nordvest for toppen av Mount Ditte. Ho fekk dette namnet av UK Antarctic Place-Names Committee (UK-APC), 1982, frå den vindaugeliknande strukturen nær toppen av klippa, som er synleg berre frå sørvest.

## Kjelder
Petra Behle

**Petra Schaaf** (), seinare **Petre Behle**, er ein tysk tidlegare skiskyttar frå Offenbach am Main. Ho vann fire individuelle VM-gull og seks gullmedaljar i stafett- og lagtevlingar med Tyskland i perioden mellom 1988 og 1998. Ho tevla for Vest-Tyskland fram til 1990, frå 1991 for eit samla Tyskland. Frå 1994 til 1999 var ho gift med den tyske langrennaren Jochen Behle.

## Karriere
Schaaf vart verdsmeister allereie då ho var 19 år gammal. I sin fyrste verdsmeisterskap skaut ho feilfritt og slo sølvvinnaren Eva Korpela frå Sverige med vel 14 sekundar på 5 km sprint i Chamonix i 1988. Året etter skaut ho på seg to tilleggsminuttar på 15 km normalprogram i Feistritz, men vann likevel VM-gullet, ei 20 sekundar føre norske Anne Elvebakk som måtte tole tre tilleggsminuttar. I 1990 fekk Schaaf bronsen i VM i Minsk, slått av to kvinner frå Sovjetunionen.

Med 20 fulltreffarar sikra Schaaf seg ein suveren gullmedalje på 15 km under skiskytings-VM i 1991. Under vinterleikane i Albertville kom ho på sjetteplass på 7,5 km sprint og fekk si fyrste stafettmedalje, ein sølvmedalje på 3 x 5 km stafett. Schaaf gjekk her i lag med to tidlegare austtyske løparar, og kom dei neste sesongane til å erobre mange meistertitlar på stafettlag dominert av utøvarar frå det oppløyste Aust-Tyskland. Men då ho vann sin fyrste VM-tittel i lagtevlinga i VM 1992 i Novosibirsk, var tre av dei fire gullvinnarane frå Vest-Tyskland. 

Schaaf vann sin fjerde og siste individuelle VM-tittel i 1993. I Borovets stod sigeren på 15 km mellom henne og kanadiske Myriam Bédard. Begge skaut ein bom, men Schaaf gjekk knapt 15 sekundar snøggare i løypa og vart verdsmeister. Sidan lukkast ho ikkje særleg i dei individuelle tevlingane i dei store meisterskapane. Derimot vann ho heile fem gullmedaljar med Tyskland, fire i 4 x 6 km stafett og ein i lagtevlinga, gjennom dei siste fire seongane ho var aktiv; 1995–1998.

Schaaf gjekk til topps i heile 20 renn i verdscupen i skiskyting. Ho makta likevel ikkje å vinne verdscupen; i sine beste sesongar, 1992 og 1996, kom ho på tredjeplass i verdscupen i skiskyting.

### Medaljar og besteplasseringar i internasjonale meisterskap
*VM i skiskyting 1988 i Chamonix: Gullmedalje på 5 km
*VM i skiskyting 1989 i Feistritz: Gullmedalje på 15 km
*VM i skiskyting 1990 i Minsk: Bronsemedalje på 15 km
*VM i skiskyting 1991 i Lahti: Gullmedalje på 15 km
*Vinter-OL 1992 i Albertville: Sølvmedalje på stafetten
*VM i skiskyting 1992 i Novosibirsk: Gullmedalje i lagtevlinga
*VM i skiskyting 1993 Borovets: Gullmedalje på 15 km
*Vinter-OL 1994 på Lillehammer: Sølvmedalje på stafetten, nr 5 på 7,5 km sprint
*VM i skiskyting 1995 i Antholz: Gullmedalje på stafetten
*VM i skiskyting 1996 i Ruhpolding: Gullmedaljar i lagtevlinga og på stafetten
*VM i skiskyting 1997 i Osrblie: Gullmedalje på stafetten
*Vinter-OL 1998 i Nagano: Gullmedalje på stafetten

## Kjelder
**Sportsboken*, aktuelle årgangar

## Bakgrunnsstoff
*
Odense kommune

**Odense kommune** er ein dansk kommune på Fyn i Region Syddanmark. Kommunen vart danna ved kommunereforma i 1970 og ikkje endra ved kommunereforma i 2007. 

Kommunen har 209&nbsp;078 innbyggjarar (2024). Administrasjonsenteret ligg i Odense.

## Borgar­meistrar
* Peter Rahbæk Juel, (S) (2017–)
* Anker Boye, (S) (2010–2016)
* Jan Boye, (KF) (2006–2009)
* Anker Boye, (S) (1994–2005)
* Verner Dalskov, (S) (1973–1993)
* Holger Larsen, (S) (1970–1973)

## Referansar
Bain Crags

**Bain Crags** er nokre fjellknausar, mange med stripete bergartar i isklippene langs den sørlege delen av vestsida av Gillock Island i Ameryisen. Klippene vart vitja i januar 1969 av J.H.C. Bain, ein geolog med Australian National Antarctic Research Expeditions som vitja Prince Charles Mountains. Klippene er kalla opp etter han.

## Kjelder

**Denne artikkelen bygger på «[[:en:Bain Crags|Bain Crags]]» frå ,  den 11. februar 2014.* 
*** oppgav desse kjeldene:*
*
Blustery Cliffs

**Blustery Cliffs** er ei rekkje klipper som strekkjer seg over 39&nbsp;km langs den nordlege delen av Fisher Massif i Mac. Robertson Land. Eit punkt på klippene ligg 1135 moh og her låg det ein landmålingsstasjon oppretta av J. Manning, ein landmålar med Australian National Antarctic Research Expeditions og gruppa som vitja Prince Charles Mountains i januar 1969. Dei fekk dette namnet på grunn av turbulensen som oppvindane her skapte.

## Kjelder
Gorman Crags

**Gorman Crags** er ein rygg som går aust-vest med fire bratte klipper, kring 10&nbsp;km aust for Husky Massif i Prince Charles Mountains i Antarktis. Dei vart kartlagte frå Australian National Antarctic Research Expeditions sine bilete tekne i 1960 og kalla opp etter C.A.J. Gorman, ein radioteknikar ved Wilkes-stasjonen i 1962.

## Kjelder
Falla Bluff

**Falla Bluff** er ei markant kystklippe ved enden av Utstikkarbukta. Ho vart oppdaga i februar 1931 av British Australian New Zealand Antarctic Research Expedition under Mawson og vart namngjeven av han etter R.A. Falla, ein ornitolog på ekspedisjonen.

## Kjelder
Rubeli Bluff

**Rubeli Bluff** er ein skrent på nordenden av Reinbolt Hills, ved austenden av Ameryisen. Ein landmålingsstasjon vart oppretta ved skrenten under ANARE (Australian National Antarctic Research Expeditions) si reise frå Larsemannfjella i 1968. Han vart namngjeven av Antarctic Names Committee of Australia (ANCA) etter M.N. Rubeli, som var landmålar ved Mawson-stasjonen, og som leia denne turen.
 
## Kjelder
Wilson Bluff

**Wilson Bluff** er ein stor, heller flatt klippeframspring ved sørenden av Lambertbreen, 30&nbsp;km vest-nordvest for Mount Borland. Klippa har ein hale av morene som strekkjer seg nordaust i fleire kilometer. Ho vart kartlagt frå flyfoto tekne av ANARE (Australian National Antarctic Research Expeditions) i 1956 og vitja av ei flybåren feltgruppe leia av G.A. Knuckey i oktober 1958. Klippa vart namngjeven av Antarctic Names Committee of Australia (ANCA) etter H.O. Wilson som var pilot i RAAF ved Mawson-stasjonen i 1958.

## Kjelder
Hovudpostkontoret i Dublin

**Hovudpostkontoret i Dublin** er hovudkvarteret til det irske postvesenet (*[[An Post]]*) og det største postkontoret i Dublin. Det ligg midtvegs i hovudgata O'Connell Street, og er ein av dei mest kjende bygningane i Irland. I historisk samanheng er det særleg kjend som åstad for påskeopprøret i 1916. Postkontoret er i Greek Revival-stil, og var eit av dei siste offentlege bygga reist under den georgianske byggjeperioden  i Dublin. 

## Arkitektur

Postkontorbygningen opna 6. januar 1818 i dåverande Sackville Street (no O'Connell Street) etter at hovudpostkontoret i Irland først hadde vore husa ulike bygningar rundt College Green. 

Bygningen var utforma av arkitekten Francis Johnston og blei bygd i løpet av tre år for 50&nbsp;000 pund. Grunnsteinen blei lagt av den irske statthaldaren Charles Whitworth, første jarl Whitworth 12. august 1814 under oppsyn av dei to hovudpostmeisterane (*Post-Masters-General*) Charles O'Neill, første jarl O'Neill og Laurence Parsons, andre jarl av Rosse.

Fasaden er bygd av portlandstein og er ein jonisk portiko med seks joniske søylar. Oppå dei ligg eit entablement med ei rikt dekorert frise. Den trekanta tympanonen hadde tidlegare det britiske riksvåpenet, men dette blei fjerna etter at Irland fekk sjølvstende og bygget blei restaurert. På taket står tre statuar utforma av John Smyth: Hibernia (ei kvinneleg personifisering av Irland) i midten, Merkur (bodberaren til gudane) til høgre og *Fidelity* (truskap) til venstre.

Hovudbygget blei laga i Wicklow-granitt. Det har tre etasjar, og er litt over 15 meter høgt. Inne i bygget er ein stor posthall med ein mezzanin over skrankane. Han har kassettak med greske dekorasjonar.

Den nedste delen av bygningen har rustikaveggar. Øvst har hovudbygningen ein gesims med balustrade.

## Historie

Under påskeopprøret i 1916 blei sjølvstendeerklæringa til opprørarane lesen opp her.

Under kampane blei hovudpostkontoret delvis øydelagd. Bygningen blei gjenreist og opna att i 1929 under Den irske fristaten.
Opprøret er minna med skulpturen *Cúchulainn* av Oliver Shepherd inne i postkontoret.

Ovanfor bygget stod opphavleg ein søyle med statue av den britiske sjøhelten Horatio Nelson. Denne blei øydelagd av eit IRA-bombeåtak i 1966. I dag står Dublin-spiret på plassen der søylen tidlegare stod. Ein statue av fagforeiningsleiaren James Larkin er reist like ved.

## Kjelder


**Denne artikkelen bygger på «[[:en:General Post Office , Dublin|General Post Office , Dublin]]» frå ,  den 11. februar 2014.*  
 

## Bakgrunnsstoff
*Irish Architecture Online: GPO history and pictures 
*Project Gutenberg Article
*An Post History and Heritage – The GPO
*The 1916 Rising by Norman Teeling  a ten-painting suite highlighting historical moments of the Easter Rising acquired by An Post for permanent display at the GPO
* ''The Dublin Penny Journal'', 6 December 1834.
Anfisa Reztsova

**Anfisa Anatoljevna Reztsova**, opphavleg **Anfisa Romanova**, (), var ein russisk langrennsløpar og skiskyttar frå landsbyen Jakimets i Vladimir oblast. Mellom 1985 og 1999 vann ho tre VM-gull eitt OL-gull i langrenn, samt to VM-gull i skiskyting. Ho representerte fyrst Sovjetunionen, frå 1992 Russland. Reztsova vann verdscupen i skiskyting to år på rad (1992 og -93).

## Aktiv
### Langrenn
Romanova fekk sin internasjonale debut i Ski-VM 1985 i Seefeld, der ho overraska stort med å slå den norske favoritten Berit Aunli på ankeretappen på 4x5 km og vann gull for Sovjetunionen. Ho avslutta meisterskapen med ein femteplass på 30 km.

To år seinare syrgde ho for ein ny stafettriumf for Sovjetunionen under verdsmeisterskapen på ski i Oberstdorf. Tidlegare i meisterskapen tok ho sølv på 5 km, seinare tok ho også sølv på 20 km. Gjennom 1987-sesongen gjorde ho elles fleire gode renn og vart nummer to i verdscupen i langrenn, einast slått av finske Marjo Matikainen. Under vinterleikane i Calgary i 1988 kopierte ho gullløpet på 4x5 km stafett og sølvløpet på 20 km.

### Skiskyting
I 1992 kom Reztsova tilbake idretten som skiskyttar. Her presterte ho toppresultat frå fyrste stund, både i 1992- og 1993-sesongen vann ho verdscupen i skiskyting. Ho vann 7,5 km sprint under vinter-OL i Albertville, der ho også gjekk inn til bronse i 3x5 km stafett. På tampen av OL-sesongen tok ho i Novosibirsk bronsemedalje i lag for Russland. 

Reztsova kom på ellevteplass i begge dei individuelle øvingane i skiskytings-VM 1993. Under vinterleikane 1994 på Lillehammer mislukkast ho individuelt, men på fekk æra av å gå Russland inn til eit suverent gull i 4x7,5 km stafett, nær fire minuttar før sølvlaget frå Tyskland.

### Langrenn
Reztsova tok til att med langrenn i 1997. Straks før Ski-VM 1999 vart ho nummer to på ein 5 km i Seefeld, hennar niande andreplass i eit renn i verdscupen for langrenn, ho vann aldri eit enkeltrenn. Under ski-VM i Ramsau slo ho godt frå seg med ein fjerdeplass på 15 km jakstart og tok så VM-gull i stafett, 14 år etter ho gjorde det same i ein annan landsby i Austerrike.

Ho la opp som idrettskvinne i 2000.

## Kjelder
* *Sportsboken*, aktuelle årgangar

## Bakgrunnsstoff
* 
*
EMD SD40

**EMD SD40** er eit 6-aksla diesel-elektrisk lokomotiv produsert av amerikanske General Motors mellom januar 1966 og august 1972. 

856 lok er bygd for jernbanen i USA, 330 for den kanadiske jernbanen, 72 for den mexikanske, og 6 eksemplar for jernbanen i Guinea.
Kyparissía

**Kyparissía** (gresk Κυπαρισσία) er ein distriktsby og tidlegare kommune i periferieininga Messinía i periferien Peloponnes i Hellas. Kyparissía inngår frå 2011 som ei kommunaleining i kommunen Trifylía og er hovudsete i kommunen.

Ved folketeljinga i 2021 hadde kommunaleininga Kyparissía 7&nbsp;088&nbsp;innbyggjarar, medan tettstaden med same namn hadde 4&nbsp;893&nbsp;innbyggjarar.

## Referansar
Hjartdal kyrkje

**Hjartdal kyrkje** er ei krosskyrkje i Hjartdal kommune i Telemark.

Kyrkja vart oppført av byggmeister Halvor Høgkasin etter same skjema som tre kyrkjer teikna av Jarand Rønjom (Åmotsdal kyrkje, Vinje kyrkje og Rauland kyrkje). Som i dei andre kyrkjene er det kor med preikestolaltar i austre krossarm, slik at sjølve kyrkjerommet er T-forma. Kyrkja vart teken i bruk i 1809, men vart ikkje formelt innvigd før 12. juli 1812. Kyrkjerommet fekk eit nygotisk preg i 1888, men vart restaurert i 1940–41. Då vart mykje av det umåla inventaret rekonstruert. Kyrkja fekk altarbilete måla av Terje Grøstad samt nytt Snertingdal-harmonium til 150-årsjubileet i 1962. Det siste vart bytta ut med eit Spigseth-orgel i 2000.

Aust for kyrkja står eit kombinert bårehus og servicebygg.


Hjartdal, Minnesten for bondeopprøret 1540.JPG|Minnestein for bondeopprøret i 1540 ved Hjartdal kyrkje
Hjartdal kirke - valgkirke.jpg|Hjartdal kyrkje var valkyrkje i 1814
Hjartdal kirke - no-nb digifoto 20151020 00258 NB MIT FNR 03466.jpg|Eldre bilete av Hjartdal kyrkje 


## Kjelder
* Arven nr. 2/2012 (kyrkjelydsblad for Hjartdal, eige nummer i samband med 200-årsjubileet)
* 
* 
*  
* 

## Bakgrunnsstoff
* 
* 
*